Johan Peder Michael Dyring
Store norske leksikon,Biologi,Vitenskapsgrener i biologien,Biologer,Botanikere
Johan Peder Michael Dyring var en norsk skolemann og botaniker, født i Porsgrunn. Dyring var en betydelig botaniker og utgav flere verdifulle botaniske avhandlinger. Hans viktigste arbeid er Flora Grenmarensis (i Nyt magazin for naturvidenskaberne 49, 1911).
I 1875 ble han ansatt som «annenlærer» (fra 1877–1924 overlærer) ved Asker seminar, og ble slik første realkandidat ved en norsk lærerskole. Seminaret flyttet i 1899 til Holmestrand. Dyrings store og rikholdige herbarium gikk ved hans avskjed fra overlærerembetet i 1924 til Bergens museum, nå Universitetet i Bergen. Av hans skolebøker hadde Kongeriget Norge (1881 og senere utgaver) lenge en anerkjent plass ved lærerskolene. Les mer i Store norske leksikon botanikk